b'\n_START_ARTICLE_\nBeta-glukan\n_START_PARAGRAPH_\n\xce\xb2-glukani so naravni polisaharidi , ki se nahajajo v celi\xc4\x8dni steni kvasovk in bakterij, najdemo pa jih tudi v gobah, \xc5\xbeitaricah in morskih algah . Gre za linearno molekulo, ki jo sestavljajo glukozne enote med seboj povezane z 1-3 vezmi. Osnovna veriga pa je preko 1-6 ali 1-4 vezi razvejana z oligosaharidnimi stranskimi verigami .\n_START_SECTION_\nFizikalno-kemijske lastnosti \xce\xb2-glukanov\n_START_PARAGRAPH_\nStruktura \xce\xb2-glukanov se med seboj razlikuje po molekulski masi, dol\xc5\xbeini in razvejanosti , posledi\xc4\x8dno pa tudi v primarni, sekundarni in terciarni strukturi . Stranske verige so pripete z 1-4 ali 1-6 vezmi na osnovno verigo in dajejo s tem specifi\xc4\x8dnost \xce\xb2-glukanom. Tako najdemo v bakterijah 1-4 povezave, v glivah pa 1-6. V vodni raztopini so \xce\xb2-glukani v trojni ali enojni vija\xc4\x8dnici oziroma v naklju\xc4\x8dni spirali . Te fizikalno-kemijske razlike vplivajo na biolo\xc5\xa1ko aktivnost \xce\xb2-glukanov . Vpliv \xce\xb2-glukanov na imunski sistem je odvisen od njihove konformacijske kompleksnosti. Vi\xc5\xa1ja kot je kompleksnost, mo\xc4\x8dnej\xc5\xa1i je imunomodulatorni in protirakavi u\xc4\x8dinek .\n_START_SECTION_\nAnalizne metode\n_START_PARAGRAPH_\nStrukturo \xce\xb2-glukanov ugotavljamo s teko\xc4\x8dinsko kromatografijo (LC), masno spektrometrijo (MS), teko\xc4\x8dinsko kromatografijo visoke lo\xc4\x8dljivosti (HPLC) ter X- \xc5\xbearkovno rentgensko kristalografijo. Zaradi kemijskih modifikacij prihaja do sprememb v konformaciji, zato s temi metodami ne moremo povsem potrditi odnos med strukturo in delovanjem. Zato je bolj primerna metoda obarvanja z anilinom, ki ohrani naravno konformacijo \xce\xb2-glukanov. Ta metoda ima dobro specifi\xc4\x8dnost, njena omejitev pa je, da meri le 1-3 vezi .\n_START_SECTION_\nFarmakokinetika in farmakodinamika\n_START_PARAGRAPH_\nZa ve\xc4\x8dino \xce\xb2-glukanov velja, da so neprebavljivi. V GIT-u jih \xc4\x8drevesna mikroflora pri fermentaciji cepi na manj\xc5\xa1e enote. Porazdeljevanje \xce\xb2-glukanov po telesu (farmakokinetika) in na\xc4\x8dine njihovega u\xc4\x8dinkovanja (farmakodinamika) so prou\xc4\x8devali pri \xc5\xbeivalih in ljudeh .\n_START_SECTION_\n\xc5\xa0tudije na \xc5\xbeivalih\n_START_PARAGRAPH_\nPodganam so dajali radioaktivno ozna\xc4\x8den \xce\xb2-glukan ter prou\xc4\x8devali absorbcijo in tkivno porazdelitev. Ugotovljeno je bilo, da se 5 minut po zau\xc5\xbeitju ve\xc4\x8dina \xce\xb2-glukana nahaja v dvanajstniku in \xc5\xbeelodcu. Kljub majhni koncentraciji v krvi (0.5\xc2\xa0%) pride do efektivnih imunomodulatornih u\xc4\x8dinkov, ki zajamejo humoralni in celi\xc4\x8dni imunski odziv._NEWLINE_Intravensko aplicirane \xce\xb2-glukane, pa so prou\xc4\x8devali s kovalentno vezanim fluoroforom._NEWLINE_Ugotovitve so pokazale, da molekulska masa, razvejanost in konformacija vplivajo na t1/2 eliminacije, Vd in klirens .\n_START_SECTION_\n\xc5\xa0tudije na ljudeh\n_START_PARAGRAPH_\nProu\xc4\x8devali so varnost in toleranco peroralno zau\xc5\xbeitih \xce\xb2-glukanov. Primerjali so razli\xc4\x8dne jakosti dnevno zau\xc5\xbeitih \xce\xb2-glukanov 4 dni zapored in ugotovili, da ni pri\xc5\xa1lo do nobenih ne\xc5\xbeelenih u\xc4\x8dinkov .\n_START_SECTION_\nBiolo\xc5\xa1ka aktivnost in uporaba \xce\xb2-glukanov\n_START_PARAGRAPH_\n\xce\xb2-glukani so modifikatorji biolo\xc5\xa1kega odziva z imunomodulatornim delovanjem , _NEWLINE_,. Splo\xc5\xa1no imunomodulatorji delujejo kot imunostimulanti in imunosupresanti, \xce\xb2-glukani pa imajo le imunostimulativni u\xc4\x8dinek. Ta u\xc4\x8dinek je bil potrjen s \xc5\xa1tudijami na razli\xc4\x8dnih \xc5\xbeivalskih vrstah kot tudi na ljudeh . Ko pride telo v stik z mikroorganizmom ( bakterija, gliva, virus, parazit) se aktivira prirojeni imunski sistem ,. Ta prepozna mikroorganizem preko receptorjev PRR, ki se nahajajo na makrofagih, dendriti\xc4\x8dnih celicah, nevtrofilcih in naravnih celicah ubijalkah. Ligandi za te receptorje so visoko ohranjene strukture mikroorganizmov, ki se imenujejo PAMP. \xce\xb2-glukani imajo vlogo PAMP-a, receptorji PRR pa so TLR-2, dektin-1 in CR3 . Aktivacija receptorjev TLR-2 in dektin-1 pove\xc4\x8da izlo\xc4\x8danje citokinov IL-2, IL-6, IL-10, IL-12 , IL-23 in TNF-\xce\xb1, ki so del pridobljenega imunskega sistema,. Ti citokini aktivirajo B-celice, ki so odgovorne za humoralni imunski odziv ali pa aktivirajo receptorje CR3 na naravnih celicah ubijalkah, ki povzro\xc4\x8dijo lizo tar\xc4\x8dnih celic. \xce\xb2-glukani z vezavo na receptorje CR3 na nevtrofilcih pa povzro\xc4\x8dijo fagocitozo tar\xc4\x8dnih celic . \xce\xb2-glukani, \xc5\xa1e posebej tisti, izolirani iz kvasovk, tako odstranjujejo povzro\xc4\x8ditelja bolezni (bakterija, virus, gliva, parazit) in laj\xc5\xa1ajo simptome oku\xc5\xbeb zgornjega respiratornega trakta ter izbolj\xc5\xa1ajo splo\xc5\xa1no po\xc4\x8dutje ._NEWLINE_\xce\xb2-glukani izolirani iz je\xc4\x8dmena in gob uspe\xc5\xa1no zni\xc5\xbeujejo nevarnost ateroskleroze in sr\xc4\x8dno-\xc5\xbeilnih bolezni , saj ve\xc5\xbeejo holesterol in \xc5\xbeol\xc4\x8dne kisline in s tem zmanj\xc5\xa1ajo njihovo absorbcijo in posledi\xc4\x8dno njihovo koncentracijo v krvi , _NEWLINE_. \xc4\x8crevesna mikroflora fermentira \xc5\xbeol\xc4\x8dne kisline na kraj\xc5\xa1e ma\xc5\xa1\xc4\x8dobne kisline, ki se absorbirajo in inhibirajo sintezo holesterola v jetrih ._NEWLINE_Ker so \xce\xb2-glukani prete\xc5\xbeno neprebavljivi, olaj\xc5\xa1ajo peristaltiko, izbolj\xc5\xa1ajo \xc4\x8drevesne te\xc5\xbeave in pomagajo pri obstipaciji ._NEWLINE_\xce\xb2-glukani izolirani iz gliv in gob imajo vlogo dopolnilne terapije pri rakavih pacientih, ki se zdravijo s kemoterapijo ali radioterapijo ,,,. Delujejo radioprotektivno ,, stimulirajo hematopoezo ,,, z angiogenezo zavirajo proliferacijo tumorskih celic  in delujejo citostati\xc4\x8dno ,. \xc5\xa0\xc4\x8ditijo rakave bolnike pred infekcijami z bakterijami in pra\xc5\xbeivalmi . \xce\xb2-glukani nimajo direktne citotoksi\xc4\x8dnosti. Delujejo posredno z vezavo na dektin-1 in TLR-2 receptor na makrofagih. Sledi razgraditev \xce\xb2-glukanov na manj\xc5\xa1e fragmente, ki se ve\xc5\xbeejo na CR3 receptor na granulocitih. Tako vezani \xce\xb2-glukani uni\xc4\x8dijo tumorske celice ._NEWLINE_Narejena je bila \xc5\xa1tudija na bolnikih, ki so prejemali hkrati kemoterapijo in \xce\xb2-glukane. Izkazalo se je, da noben pacient ni dobil nobenih novih simptomov, 60% pacientov je poro\xc4\x8dalo o dobrem splo\xc5\xa1nem po\xc4\x8dutju, 40% pacientov, ki so se zaradi kemoterapije po\xc4\x8dutili utrujeno pa so se po\xc4\x8dutili bolje. Pri pacientih so primerjali \xc5\xa1tevilo krvnih celic v \xc4\x8dasu, ko so prejemali le kemoterapijo in potem, ko so prejemali kombinirano terapijo z \xce\xb2-glukani. Izakazalo se je, da se je \xc5\xa1tevilo krvnih celic mo\xc4\x8dno pove\xc4\x8dalo, \xc5\xa1e posebej belih. Rakavi bolniki, dobro prena\xc5\xa1ajo \xce\xb2-glukane, saj niso poro\xc4\x8dali o nobenih ne\xc5\xbeelenih u\xc4\x8dinkih ali toksi\xc4\x8dnosti .'